Diari Oficial de la Generalitat Valenciana


Sumari del DOGV 9995, del 28-11-2024 (2024/12599)

EXTRACTE de la Resolució de 22 de novembre de 2024, del Vicerectorat d'Estudis, per la qual es convoquen les beques de mobilitat per als cursos 2025-26 i 2026-2027 del màster universitari Erasmus Mundus en Psicologia del Treball, les Organitzacions i els Recursos Humans, i se n'estableixen les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12536

CVE
:   XLDX-X-8222-49575

Data del document
:   22-11-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * assignació per estudis
    * psicologia
    * escola a l'estranger

BDNS (identif.): 798767.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: <https://www.infosubvenciones.es/bdnstrans/GE/es/convocatoria/798767>

*Primer. Beneficiaris*

Poden ser-ne beneficiaris els estudiants que cursaran els estudis complets del màster universitari Erasmus Mundus en Psicologia del Treball, les Organitzacions i els Recursos Humans, en la vintena edició, durant els cursos 2025- 2026 i 2026-2027 i que complisquen els criteris d’admissió que es detallen a continuació, seguint el procediment de sol·licitud i els terminis establerts:

1. Llicenciatura o grau universitari en Psicologia (és a dir, llicenciatura o grau de 3, 4 o 5 anys) o equivalent.

2. Compromís de dedicació a temps complet durant els dos anys del programa (disponible en completar el formulari de sol·licitud).

3. Fluïdesa en anglès (nivell B2), utilitzant el Marc comú europeu de referència per als idiomes.

Els criteris i el procediment d’admissió s’apliquen a tots els candidats i candidates (estudiants de països socis i de països del programa) que s’hi presenten.

*Segon. Objecte*

Aquesta convocatòria té per objecte oferir les beques per a poder cursar els estudis complets del màster universitari Erasmus Mundus en Psicologia del Treball, les Organitzacions i els Recursos Humans, en la vintena edició, durant els cursos 2025- 2026 i 2026-2027:

La beca consisteix en les assignacions econòmiques esmentades. Les beques no tenen per objecte cobrir necessàriament la totalitat de les despeses de l’alumnat, sinó ajudar a subvenir als costos de matrícula i participació, i també els relatius a desplaçament, manutenció, despeses de viatge i allotjament.

*Tercer. Bases reguladores*

La convocatòria està publicada en el Tauler Oficial de la Universitat de València, en la següent URL:

<https://links.uv.es/iC7KhqM>

*Quarta. Quantia*

a) Huit beques per a estudiants de països socis (partner country students) que comprenen: 9.000 € per curs acadèmic per a sufragar les taxes de matrícula, més una ajuda de 12.000 € per curs acadèmic per a cobrir els costos de vida.

b) Dues beques per a estudiants de països del programa (programme country students) que comprenen: 3.500 € per curs acadèmic per a sufragar les taxes de matrícula, més una ajuda de 6.000 € per curs acadèmic per a cobrir els costos de vida.

*Cinquè. Termini de presentació de sol·licituds*

El termini de presentació de les sol·licituds s’obrirà l’endemà de la data de publicació de l’extracte de la convocatòria en el *Diari Oficial de la Generalitat Valenciana*  i estarà obert fins al 18 de gener de 2025 (fins a les 24:00 hores).

  

València, 22 de novembre de 2024

(p. d. DOGV 30.05.2022)

María Isabel Vázquez Navarro

Vicerectora d’Estudis